《风琴引》
唐代·齐己

挼吴丝，雕楚竹，高托天风拂为曲。一一宫商在素空，鸾鸣凤语曲梧桐。

夜深天碧松风多，孤窗寒梦惊流波。愁魂傍枕不肯去，翻疑住处邻湘娥。

金风声尽熏风发，冷泛虚堂韵难歇。

常恐听多耳渐烦，清音不绝知音绝。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。